Diari Oficial de la Generalitat Valenciana


Sumari del DOGV 6648, del 10-11-2011 (2011/11601)

ORDE 25/2011, de 2 de novembre, de la Conselleria d'Educació, Formació i Ocupació, per la qual s'establixen i s'autoritzen els plans d'estudi dels centres d'ensenyances artístiques superiors de Dansa dependents de l'ISEACV, conduents a l'obtenció del títol de Graduat o Graduada en Dansa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/11/02/25/dof/vci/html**

### Dades del document

Número de DOGV
:   6648

Data del DOGV
:   10-11-2011

Secció del DOGV
:   I. DISPOSICIONS GENERALS

Número del document
:   2011/11254


Data del document
:   02-11-2011

Organisme emissor
:   Conselleria d'Educació, Formació i Ocupació

Tipus de document
:   Ordre

Descriptors 

:   * centre d'ensenyament
    * professió artística
    * espectacles
    * ensenyament superior
    * educació artística
    * organització de l'ensenyament
    * legislació
    * programa d'ensenyament

ORDE 25/2011, de 2 de novembre, de la Conselleria d'Educació, Formació i Ocupació, per la qual s'establixen i s'autoritzen els plans d'estudi dels centres d'ensenyances artístiques superiors de Dansa dependents de l'ISEACV, conduents a l'obtenció del títol de Graduat o Graduada en Dansa. [2011/11499]  
El Reial Decret 1614/2009, de 26 d'octubre, pel qual s'establix l'ordenació de les ensenyances artístiques superiors regulades per la Llei Orgànica 2/2006, de 3 de maig, d'Educació, assenyala en l'article 7.2 que correspon a les administracions educatives, en l'àmbit de la seua competència, l'aprovació dels plans d'estudi per a cada títol.   
  
Per la seua banda, el Reial Decret 632/2010, de 14 de maig, pel qual es regula el contingut bàsic de les ensenyances artístiques superiors de grau en Dansa establides en la Llei Orgànica 2/2006, de 3 de maig, d'Educació, determina en l'article 7.1 que les administracions educatives, vista la proposta dels centres, establiran els plans d'estudis completant els mínims fixats en el dit reial decret.   
En l'àmbit de la Generalitat, el Decret 48/2011, de 6 de maig, del Consell, pel qual s'establix l'ordenació de les ensenyances artístiques superiors i es determina el marc normatiu per a la implantació dels plans d'estudi corresponents als títols oficials de graduat o graduada en les diferents ensenyances artístiques superiors, assenyala, en l'article 7, que els centres impartiran les especialitats i els itineraris que expressament els siguen autoritzats, i organitzaran el pla d'estudis de conformitat amb el que establix esta norma. Així mateix, la disposició final primera del dit decret habilita el conseller o la consellera amb competències en matèria d'educació superior per a autoritzar els plans d'estudis dels centres d'ensenyances artístiques superiors de conformitat amb aquell.   
  
Finalment, l'article 2 del Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyances Artístiques de la Comunitat Valenciana (ISEACV), integra en la dita entitat els centres superiors d'ensenyances artístiques que es consignen en el seu annex II, entre els quals figuren el Conservatori Superior de Dansa d'Alacant i Conservatori Superior de Dansa de València, els quals han sigut consultats degudament quant a l'elaboració i l'aprovació d'esta orde.  
En conseqüència, per mitjà de la present orde s'establixen i s'autoritzen els plans d'estudis dels centres d'ensenyances artístiques superiors de Dansa dependents de l'ISEACV, conduents a l'obtenció del títol de Graduat o Graduada en Dansa.  
Per allò que s'ha exposat, d'acord amb el Consell Jurídic Consultiu de la Comunitat Valenciana i amb el Consell de Direcció de l'ISEACV, informat el Consell Valencià d'Universitats i de Formació Superior, d'acord amb la proposta del director general d'Universitat, Estudis Superiors i Ciència de data 18 d'octubre de 2011, i en exercici de les atribucions conferides per la disposició final primera del Decret 48/2011, abans mencionat, i per l'article 28.e) de la Llei 5/1983, de 30 de desembre, del Consell.  
  
ORDENE  
  
Article 1. Objecte i àmbit  
La present orde té com a objecte l'establiment i l'autorització dels plans d'estudis conduents a l'obtenció del títol oficial de grau en Dansa en els conservatoris superiors de Dansa de la Comunitat Valenciana dependents de l'Institut Superior d'Ensenyances Artístiques de la Comunitat Valenciana (ISEACV), de conformitat amb el que establixen el Reial Decret 632/2010, de 14 de maig, i el Decret 48/2011, de 6 de maig.  
  
Article 2. Títol de Graduat o Graduada en Dansa  
1. La superació de les ensenyances artístiques de grau en Dansa donarà lloc a l'obtenció del títol de Graduat o Graduada en Dansa, i s'especificarà l'especialitat corresponent. Este títol té caràcter oficial i validesa acadèmica i professional en tot el territori nacional segons establix el Reial Decret 632/2010, de 14 de maig.  
2. Les especialitats de les ensenyances artístiques de grau en Dansa els plans d'estudi de les quals s'autoritzen són: Pedagogia de la Dansa i Coreografia i Interpretació  
3. Els itineraris que s'autoritzen per a ambdós especialitats són: Docència Professionalitzadora, Dansa Social, Educativa i del Benestar, Creació i Nous Mitjans, i Teoria, Cos i Escena.  
4. Qualsevol itinerari podrà ser desenrotllat en qualsevol dels següents estils de la dansa: dansa clàssica, dansa contemporània, dansa espanyola, flamenc i dansa social.  
  
Article 3. Organització dels plans d'estudis  
1. Els plans d'estudis conduents a l'obtenció del títol de graduat o graduada en Dansa contenen les competències transversals, les competències generals i les competències específiques per a cada especialitat que es determinen en l'annex I d'esta orde.   
2. El Pla d'Estudis del Grau en Dansa, de cada una de les especialitats o itineraris, comprén 4 cursos acadèmics de 60 crèdits conformes al Sistema Europeu de Transferència de Crèdits (ECTS) cada un, distribuïts en huit semestres, amb un total de 240 ECTS.  
3. La distribució dels 240 crèdits ECTS és la següent:   
a) Matèries i assignatures de formació bàsica, amb un mínim de 24 crèdits.  
b) Matèries i assignatures de formació obligatòria d'especialitat, amb un mínim de 122 crèdits.  
c) Matèries i assignatures específiques de cada centre, amb una duració de 28 crèdits.  
d) Assignatures específiques de cada itinerari, amb una duració de 12 crèdits.  
e) Assignatures optatives amb una assignació de 24 crèdits.  
f) El treball de fi de grau, amb una duració mínima de 18 crèdits.   
  
g) Les pràctiques externes tenen una duració de 12 crèdits.   
  
Article 4. Autorització dels plans d'estudis  
D'acord amb allò que s'ha assenyalat en esta orde, s'autoritzen els plans d'estudis del grau en Dansa en les especialitats de Coreografia i Interpretació i de Pedagogia de la Dansa al Conservatori Superior de Dansa d'Alacant, inclosos com a annex II, i al Conservatori Superior de Dansa de València, inclosos com a annex III d'esta orde. Per a cada una de les especialitats es disposa dels següents itineraris acadèmics: Docència Professionalitzadora, Dansa Social, Educativa i del Benestar, Creació i Nous Mitjans, i Teoria, Cos i Escena.  
  
DISPOSICIONS ADDICIONALS  
  
Primera. Alumnes que hagen cursat els plans d'estudis de les ensenyances artístiques superiors implantats durant els cursos acadèmics 2010-2011 i 2011-2012  
Els crèdits que hagen sigut superats pels alumnes durant els cursos acadèmics 2010-2011 i 2011-2012 dels plans d'estudis implantats per la Resolució de 29 de juliol de 2010, del director general d'Universitat i Estudis Superiors, seran reconeguts amb caràcter general en els plans d'estudis que es regulen en la present Orde.  
  
Segona. Limitació al gasto  
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas, haurà de ser atés aquell amb els mitjans personals i materials de la conselleria competent per raó de la matèria.  
  
DISPOSICIONS FINALS  
  
Primera. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 2 de novembre de 2011  
  
El conseller d'Educació, Formació i Ocupació,  
JOSÉ CISCAR BOLUFER  
ANNEX I  
  
Competències transversals del títol de Graduat o Graduada en Dansa  
Al finalitzar els seus estudis els graduats i graduades en Dansa han de posseir les següents competències transversals:  
  
  
  
  
  
Competències generals del títol de Graduat o Graduada en Dansa  
  
Al finalitzar els seus estudis els graduats i graduades en Dansa han de posseir les següents competències generals:  
  
  
  
  
Competències específiques del títol de Graduat o Graduada en Dansa en l'especialitat de Coreografia i Interpretació  
  
Al finalitzar els seus estudis, els graduats i graduades en Dansa en l'especialitat de Coreografia i Interpretació han de posseir les següents competències específiques:  
  
  
  
  
Competències específiques del títol de Graduat o Graduada en Dansa en l'especialitat de Pedagogia  
  
Al finalitzar els seus estudis, els graduats i graduades en Dansa en l'especialitat de Pedagogia han de posseir les següents competències específiques:  
  
  
  
  
Perfil professional del títol de Graduat o Graduada en Dansa  
  
Perfil professional del títol de Graduat o Graduada en Dansa en l'especialitat de Coreografia i interpretació  
1. Ha de ser un professional altament qualificat que disposa dels coneixements i tècniques necessaris que li permeten desenrotllar-se com a creador, coreògraf i intèrpret.  
2. Ha de conéixer profundament diferents tècniques, escoles i repertoris de dansa, així com tècniques corporals i llenguatges de moviment des de les perspectives biomecànica, històrica, artística, expressiva i interpretativa, entre altres.  
3. Posseïx sòlids coneixements interpretatius, tècnics i teòrics sobre la pràctica de la dansa i del repertori i la creació coreogràfica.  
4. Coneix els recursos i les ferramentes de creació, composició, els distints llenguatges i disciplines escèniques, musicals, tecnològiques i visuals, d'acord amb l'exercici professional.  
5. Així mateix, deurà de ser capaç d'utilitzar-se a si mateix com a instrument per a expressar, crear, comunicar i integrar tot tipus de recursos cognitius, tècnics i artístics, propis o no, posant-los al servici de la interpretació, creació i transmissió del coneixement.  
6. Ha d'estar obert a les innovacions tecnològiques, artístiques, culturals, socials i científiques i a les noves tendències creatives.  
7. Ha d'analitzar el context en què es desenrotlla la seua activitat, així com planificar i organitzar les seues propostes i projectes artístics.  
  
  
Perfil professional del títol de Graduat o Graduada en Dansa en l'especialitat de Pedagogia de la Dansa  
1. Ha de ser un professional altament qualificat per a la transmissió i anàlisi de la Dansa.  
2. Ha de conéixer profundament diferents tècniques, escoles i repertoris de dansa, així com tècniques corporals i llenguatges de moviment des de les perspectives biomecànica, històrica, artística, expressiva i interpretativa, entre altres.  
3. Posseïx la sensibilitat, els coneixements i les ferramentes pedagògiques imprescindibles (coneixements tècnics, de repertori, disciplinaris, metodològics, didàctics, d'avaluació, d'investigació, musicals i psicològics, entre altres), per a exercir com a pedagog/a de la dansa en contextos diversos i amb criteris d'eficàcia i qualitat.  
4. Ha d'estar oberta a les innovacions educatives, artístiques, culturals, socials i científiques.  
5. Està capacitat per a analitzar el context en què es desenrotlla la seua activitat, així com planificar i organitzar els seus projectes educatius, artístics, culturals i socials.  
  
  
ANNEX II  
CONSERVATORI SUPERIOR DE DANSA D'ALACANT  
ESPECIALITAT: COREOGRAFIA I INTERPRETACIÓ  
  
CURS 1r  
  
  
CURS 2n  
  
  
  
CURS 3r  
  
  
CURSO 4t  
  
  
  
ESPECIALITAT: PEDAGOGIA DE LA DANSA  
  
CURS 1r  
  
  
  
CURS 2n  
  
  
  
CURS 3r  
  
  
  
  
CURSO 4t  
  
  
  
CONSERVATORI SUPERIOR DE DANSA DE VALÈNCIA  
  
ESPECIALITAT: COREOGRAFIA I INTERPRETACIÓ  
  
CURS 1r  
  
  
CURS 2n  
  
  
  
CURS 3r  
  
  
CURS 4t  
  
  
  
ESPECIALITAT: PEDAGOGIA DE LA DANSA  
  
CURS 1r  
  
  
  
  
CURS 2n  
  
  
  
  
  
  
  
  
  
CURS 3r  
  
  
CURS 4t  
  
  
  
  
\* \* \* \* \* \* \* \* \* \* \*  
  
  
ANEXO II   
CONSERVATORI SUPERIOR DE DANSA D'ALACANT  
ESPECIALIDAD: COREOGRAFÍA E INTERPRETACIÓN  
  
CURSO 1º  
  
  
CURSO 2º  
  
  
  
CURSO 3º  
  
  
CURSO 4º  
  
  
  
ESPECIALIDAD: PEDAGOGÍA DE LA DANZA  
  
CURSO 1º  
  
  
CURSO 2º  
  
  
CURSO 3º  
  
  
CURSO 4º  
  
  
  
  
ANEXO III  
CONSERVATORI SUPERIOR DE DANSA DE VALÈNCIA  
ESPECIALIDAD: COREOGRAFÍA E INTERPRETACIÓN  
  
CURSO 1º  
  
  
CURSO 2º  
  
  
  
  
CURSO 3º  
  
  
CURSO 4º  
  
  
  
ESPECIALIDAD: PEDAGOGÍA DE LA DANZA  
  
CURSO 1º  
  
  
  
CURSO 2º  
  
  
CURSO 3º  
  
  
CURSO 4º  



Còpia Permalink ELI